**INTÉZMÉNY HASZNÁLATI SZABÁLYZAT**

Az Intézmény használati szabályzat kiterjed a Kovács Máté Városi Művelődési Központ és Könyvtár, valamint annak telephelyeire (Bocskai Rendezvényközpont, Ifjúsági ház)

**Az intézmény megnevezése:** Kovács Máté Városi Művelődési Központ és Könyvtár

**Felügyeleti szerve:** Hajdúszoboszló Város Önkormányzat Képviselő-testülete

**Az intézmény nyitva tartása:** Hétköznapokon 8-20, szombaton 8-13 óráig, vasárnap és ünnepnapokon rendezvénytől függően. A nyitvatartási rend alkalmanként a rendezvényekhez igazodva módosul. A telephelyek a közösségek foglalkozásaihoz és a rendezvényekhez igazodva tartanak nyitva.

**A könyvtár nyitva tartása:**

Hétfő: zárva, keddtől-péntekig: 9-18, szombaton: 9-12- óráig, vasárnap: szünnap.

Az intézmény rendezvényeit, programjait a hivatalos nyitvatartási időben – a zártkörű rendezvények kivételével – minden érdeklődő látogathatja, igénybe veheti kulturális szolgáltatásait, berendezéseit, felszerelését és más eszközeit. A belépődíjas rendezvények látogatásának előfeltétele a jegyvásárlás ill. a megjelölt összegek befizetése. Az intézmény fenntartja magának a jogot, hogy amennyiben a hivatalos befogadó képességét eléri a rendezvények látogatóinak a száma, akkor a házat megteltnek minősítse.

Az intézmény területén csak a közösségi és társas élet szabályainak megfelelő kulturált öltözékben, tiszta ruhában lehet tartózkodni.

Az épület egész területén TILOS a dohányzás és a tudatmódosító szerek használata. Dohányzásra kijelölt hely az épület előtti terület.

A művelődési központ dolgozóinak intézkedései a látogatókra kötelező érvényűek.

Az épületbe balesetveszélyes, tűzveszélyes tárgyakat, idegen anyagokat behozni, tárolni szigorúan tilos! A tűzrendészeti- és munkavédelmi szabályok betartása és betartatása a Kovács Máté Művelődési Központ és telephelyei területén tartózkodó minden személyre nézve kötelezőek. Nyílt láng használatához az igazgató előzetes írásbeli engedélye szükséges.

Az intézményi tulajdon védelme minden látogató kötelessége. Az intézményben található eszközöket mindenki köteles rendeltetésszerűen használni, a berendezések rongálása tilos! Az okozott károkat mindenki köteles megtéríteni.

A művelődési központ termei az előre elkészített művelődési programok szerint használhatók, egyébként zárva tartandók.

A termek kulcsát a portai nyilvántartás kitöltése után felnőtt veheti fel, majd a foglalkozást követően kötelező a portán leadni. Kulcsot egymásnak átadni TILOS!

A termekben gyermek csoport esetén felnőtt felügyelete/jelenléte szükséges.

Mindenki köteles saját és mások testi épségére vigyázni. A foglalkozások ideje alatt a gyermek csoport tagjainak testi épségéért a mindenkori csoportvezető tartozik felelősséggel (anyagi, erkölcsi), felnőtt csoport esetében mindenki saját felelősségére vehet részt a foglalkozáson.

Az intézmény tulajdonát képező tárgyakat csak az igazgató előzetes engedélyével lehet az épületből kivinni, kölcsönözni, melyeket a portán található füzetben kell rögzíteni.

Az intézményben megrendezésre kerülő programokról videó- és fényképfelvétel az igazgatóval és a fellépő művészekkel történt egyeztetést követően engedélyezhető.

Az intézmény területén és közvetlen környezetében magán és jogi személy kereskedelmi, szolgáltató és reklámtevékenységet az igazgató engedélyével folytathat.

Az intézményben külső szerv plakátjai és szórólapjai csak az igazgató engedélyével helyezhető el.

A kulturális központban étel- és italforgalmazás kizárólag a kávézó bérlőjét illeti meg, térítésmentes vendéglátás csak előre bejelentett és az igazgatóság által engedélyezett közösségi rendezvényen lehetséges.

A felnőtt színházi előadásokra **8** éven aluli gyermek nem hozható be.

A színházterembe ételt-italt bevinni TILOS!

A technikai berendezéseket és felszereléseket csak a program- és tanfolyamvezetők, illetve a Kovács Máté Művelődési Központ munkatársai által megbízott személyek kezelhetik.

Az intézmény - személy- és vagyonbiztonsági okokból - térfigyelő rendszert működtet, amit a jogszabályok által alkalmaz.

Az épületben nyitva tartási időn túl tartózkodni csak külön engedéllyel lehet.

**A látogatók és helyiségbérlők az Intézmény használati szabályzatot kötelesek betartani és betartatni!**

Általános segélykérő: 112.

Kérjük látogatóinkat, hogy észrevételeikkel, problémáikkal forduljanak munkatársainkhoz!

Intézményünk fenntartja a jogot, hogy az Intézmény használati szabályzatot be nem tartó egyénektől és csoportoktól az intézmény használatának, látogatásának lehetőségét megvonja.

Az Intézmény használati szabályzat be nem tartása esetén felhatalmazom a biztonsági szolgálatot a szükséges intézkedés megtételével.

Berényiné Szilaj Ilona

 igazgató

A Házirend érvényes 2015. január 01-től visszavonásig.